open-index/open-wikipedia-markdown huggingface dataset:
Lincolns julemarked

**Lincolns julemarked** avholdes i Lincoln i England, og er et av Europas større julemarkeder, med ca. 250&nbsp;000 besøkende per år i de fire dagene det pågår. Markedet holdes ca. tre uker før jul, i området rundt Lincoln Castle og Lincolns katedral. Foruten salgsvirksomheten er det også et pariserhjul, og utendørskonserter med såvel klassisk som rockemusikk, og tradisjoner som øltønnerulling.

Premiereåret var 1982, etter at byrådets leder, Jim Sullivan og to andre byrådsmedlemmer, hadde besøkt Neustadt an der Weinstrasse (Lincolns vennskapsby i Tyskland) og var blitt imponert over julemarkedet der. Tilbake i Lincoln fikk de i stand et julemarked som det første året bare bestod av elleve boder.

## Referanser
Te tamari no atua

***Te tamari no atua*** (polynesisk for *Guds sønn*) er et oljemaleri fra 1896 malt av Paul Gauguin, nå i Neue Pinakothek i München. Det giren polynesisk versjon av Jesu fødsel.

## Referanser
«Julmarknad»

**«Julmarknad»** er et maleri fra 1872 av den svenske maleren Georg von Rosen. Den viser en middelaldersk bygate med juletrær og bakverk til salgs. På bildet vises mennesker fra flere samfunnslag, alle i ferd med juleforberedelser.

Maleriet er utført i akvarell og måler 47 × 42,5 centimeter. Det ble testamentert tll Nationalmuseum i Stockholm i 1922 som en gave fra grosserer Emil Österlind og hans hustru Hilda Österlind.

## Mottagelse
I 1881 avhandlet Karl Warburg dette og flere andre av Rosens malerier i sin bok *Från vår konstverld*. Han skrev at *Julmarknad* «visar oss konstnärens historiska sinne i dess älskvärdaste dager». Warburg skrev videre:
«Det är en stämning af den stundande helgens frid, som våra dagars hufvudstadslif med dess mera rastlösa id torde sakna. Naturen är sådan julen vill hafva den: frostig och klar, snön täcker gatorna med sin vackra hvita matta och låter fotstegen knarra så muntert. ... Det är *stämning* i denna bild.»

## Referanser
Langåskjølen naturreservat

**Langåskjølen naturreservat** er et naturreservat i Klæbu i Trondheim. Naturreservatet ble opprettet den 21. desember 1990 for å verne et større, variert oseanisk preget myrområde. Området har mosaikk av fattige skogtyper og myr av varierende rikhetsgrad. Inn mot skogåsene i øst og nordvest finnes rike og tildels ekstremrike myrtyper. Brunskjene dominerer mesteparten av de ekstremrike myrene. Naturreservatet har store mengder engstarr og nebbstarr, og sterke innslag av oseaniske arter som klokkelyng, pors, loppestarr og myrkråkefot. Langåskjølen naturreservat er et viktig hekkeområde for vann- og vadefugler som krikkand, skogsnipe, gluttsnipe, vipe, småspove, enkeltbekkasin og fiskemåke, og amfibier som småsalamander har også tilhold i området.

## Referanser


## Eksterne lenker
*
Helga Bekker

**Helga Bekker** (født 14. juni 1886 i Bergen, død 10. september 1969) var en norsk lege, lyriker, forfatter, lærer og redaktør.

## Familie
Helga Bekker var datter av den innvandrede tyske læreren og misjonspresten Franz Friedrich Bekker som underviste ved Hambros private skole i Bergen og hans hustru Sofie Cecilia Margrethe  Haugland.

## Liv og virke
Bekker tok middelskoleeksamen ved U. Pihls skole i fødebyen Bergen, før hun fullførte artium ved Hambros skole. Hun var i et års tid lærer ved Nikka Vonens privatskole for unge piker i Dale i Sunnfjord.

Hun ble cand.med. i januar 1917. I 1919 ble hun ansatt som lege ved Furuly sanatorium (Furuly helseheim) på Stord. Selv fremholdt hun oppholdet på Stord som det viktigste i hennes virke som lege, der hun ble kjent med nye, naturmedisinske fasetter av legegjerningen, i tillegg til opphold i Stockholm hvor hun lærte massasje, og hos doktor Ernst Westerlund i Enköping. Hun praktiserte fra 1921 i Bergen innenfor dietetisk-fysikalsk terapi med fastekurer som spesialfelt, der sol, vann og massasje inngikk i behandlingen.

I perioden 1925-1929 var hun redaktør for tidsskriftet *Naturlægen*. Hun redigerte også den første årgangen (1926) av *Tidsskrift mot vitenskapelig dyreplageri*.

Foruten sitt faglige virke utga Bekker lyrikk, ofte med et religiøst preg. Sammen med komponisten Ivar Skårset skrev hun *Hymne* for mannskor, utgitt i 1925.

## Bibliografi
### Lyrikk
* 1916 – Digte (Kristiania: Albert Cammermeyers forlag) 
* 1917 – Komme ditt rike (Kristiania: Albert Cammermeyers forlag) 
* 1918 – Fugl Phønix (Kristiania: Albert Cammermeyers forlag) 
* 1918 – Den hellige time (Kristiania: Albert Cammermeyers forlag)

### I tidsskrifter - et utvalg
* Lokalhistoriske artiklar Sogn og Fjordane

## Referanser


## Kilder
*
*
Petenaea cordata

***Petenaea cordata*** er et treslag som vokser i Mellom-Amerika. Det har ingen nære slektninger og er plassert som eneste art i familien Petenaeaceae.

Bladene er store, håndnervede og hjerteformede med rød bladstilk. Blomstene mangler kronblad og har i stedet lange, grove, rosa hår. Fruktene er bærlignende. Arten er utbredt  i Chiapas og Tabasco i Mexico, i Huehuetenango, Alta Verapaz og Petén i Guatemala og i Belize. Den vokser i sesongmessig tørr til våt tropisk skog og finnes ofte på litt åpne steder som ved innsjøer og i vegkanter.

*Petenaea cordata* ble beskrevet av Cyrus Longworth Lundell i 1962 og først plassert i familien Elaeocarpaceae. Seinere botanikere har ofte plassert arten i lindefamilien (Tiliaceae) ettersom den har en overfladisk likhet med disse plantene. Molekylærgenetiske studier har vist at *Petenaea* hører til i ordenen Huerteales.

## Litteratur
* 
* 

## Eksterne lenker
*
Helligtrekongerslys

**Helligtrekongerslys** er en gammel tradisjon til markering av at julen er til ende (på Helligtrekongersaften).
Lyset har tre armer, en for hver av De hellige tre konger. Lyset har form som en gaffel.

Når lysene var brent ned til der hvor armene møtes, var julen slutt. Tidligere var det skikk å innstøpe en smule krutt, slik at det lød et lite knall som en effektfull markering av julens avslutning. 

I Peters Jul fra 1866 står det i avsnitt 10 (helligtrekongersaften):

:*Se, nu er da Julen strax forbi;* 
:*det er Helligtrekongers Aften.* 
:*Saa ender den rare Jul; men vi*
:*er glade, at vi har haft den.* 
:*Tre Lys har vi tændte — tænk en Gang!- *
:*for Kongerne, de, som bragte* 
:*Jesusbarnet en Julepresent;* 
:*vi ved det, for Faer har sagt det.* 
:*Her sidder vi ved vort lille Bord* 
:*og ser, hvordan Lysene brænde;* 
:*naar de er slukkede, siger Moer,* 
:*at saa er Julen til Ende.*

## Referanser
Peters Jul

Julefortellingen ***Peters Jul*** er en samling dikt som handler om dansk jul på slutten av 1800-tallet. 

Versene er velkjent blant dansker, og aller mest de første strofer av «Før Julen»:

:: *Jeg glæder mig i denne tid;*
:: *nu falder julesneen hvid,*
:: *så ved jeg julen kommer*

:: *Min Far hver dag i byen går*
:: *og når han kommer hjem, jeg står*
:: *og ser hans store lommer.*

Samlingen ble utgitt første gang i desember 1866. Historien er av Johan Krohn med delvis håndkolorerte tegninger av Otto Haslund og forfatterens bror Pietro Krohn. I 1870 utkom den alene med Pietro Krohns tegninger, og utgaven fra 1889 var den første farvetrykte med tegningene bearbeidet av Frants Henningensen. Den tredje illustrator av Peters Jul er Herluf Jensenius', hvis utgave kom på Gyldendal i 1947.

For nordmenn er nok *Julesangen* det mest kjente diktet fra boken. Diktet inneholder originalteksten til den populære julesangen *[[Du grønne, glitrende tre]],* oversatt til norsk og trykt i Nordahl Rolfsens *[[Lesebok for Folkeskolen]]* med tittelen *Sang til juletræet* i 1892.

For mange dansker ble *Peters Jul* innbegrepet av dansk hyggelig jul. Historien følger gutten Peter fra et velstående hjem hele veien gjennom opptakten til julen, over julaften, nyttårsaften og helt til helligtrekongersdag, når julen er endegyldig over, og det gamle visne juletre kjøres vekk.

I historien er det kremmerhus og julegås, juletre og hemmelige julegavepuslerier, levende lys, snø og en ordentlig julenisse som sørger for å bringe julen til alle hjem med snille barn, en familie som skaper hygge for hverandre og en gammel bestemor som kommer på besøk og forteller spennende historier.

I 1961 skrev den danske skribenten Habakuk en gjennomført satirisk parodi på *Peters Jul*.

I 2006 ble boken filmatisert av Jeppe Søe og utgitt på DVD med blant andre Grethe Sønck og Peter Belli som fortellere. Filmen er innspilt i Ribe, Danmarks eldste by, på museet Quedens Gaard, som er autentisk for perioden. Ett av Johan Krohns barnebarn er med på filmens bonusspor med samtidshistorier om brødrene Krohn og deres jul i familien.

## Litteratur
* Johan Krohn, *Peters jul, 1. Før Julen, 1866*
* Habakuks Jul (1961)
* Mogens Lebech, *Peters Jul gennem 100 År*, Ringsted, 1966.

## Eksterne lenker
* Kalliope indeholder hele teksten til ''Peters Jul'' og andre av forfatterens verker
Rosettbakkelse

**Rosettbakkelse** eller **rosetter** er en skandinavisk småkake som ofte blir bakt til jul.

Kaken er en rørebakst som blir laget med et rosettbakkelsjern. Jernet har et håndtak med en rosettform festet ytterst. Røren inneholder mel, egg, melk og sukker. Man heller den opp i jernet og koker hver kake i smult. De kan pyntes med glasur, sukker eller krem med litt syltetøy til servering.

Ved en avstemming i radioprogrammet *[[Nitimen]]* ble rosettbakkelsen kåret til et av de syv slag man bør bake til jul.

På svensk blir kaken kalt *struva* (flertall *struvor*). En finsk variant av struvor blir laget uten jern, men av en lang rørestråle som blir formet til en rund kake. Denne blir ofte servert til feiring av valborgsaften eller første mai.

## Galleri

7rosettes.jpg|Hjemmelagede rosetter ved *Lands Lutheran Church* ved Zumbrota i Minnesota.
Rosette(cookie).JPG|Rosettar laget i USA
Finsk_struva.png|Finsk struva


## Referanser


## Eksterne lenker
* 
*  Oppskrift ved tine.no
*  Rosettbakkelsjern ved Digitalt Museum
Dagens

***Dagens*** er et norsk aktualitetsprogram og talkshow som har gått på NRK Radio siden 2020. Programmet sendes på P1 og går alle hverdager mellom kl. 13 og 14. Sendingen avbrytes jevnlig av musikkinnslag. I tillegg er det lagt inn en kort sending med distriktsnyheter midtveis i programmet. Programmet varer en knapp time, men på grunn av de mange musikkinnslagene er den reelle sendetiden bare en halv time.  

Programmet ledes av Mathias Nylenna, og erstattet *[[Her og nå (radioprogram)|Her og nå]]* som gikk fra 1981 til 2019. Det sendes fra NRK Tyholt i Trondheim.

## Referanser
Helene Schei

**Helene Schei** (født 1945) er en norsk kjemiker og professor emerita i petroleumsteknologi ved Universitetet i Stavanger. Hun var institusjonens første kvinnelige professor.

Hun ble cand.real. ved Universitetet i Trondheim og var ansatt der og ved North Dakota State University. Hun ble dr.philos. i 1984. Hun var ansatt som seniorforsker og forskningsgruppeleder ved Rogalandsforskning fra 1985 og som førsteamanuensis i petroleumsteknologi ved Høgskolesenteret i Rogaland (HSR; nå Universitetet i Stavanger) fra 1990. I 1993 ble hun professor i petroleumsteknologi, og ble da HSRs første kvinnelige professor.

## Referanser
Juletreplyndring

**Juletreplyndring** (svensk: *julgransplundring*, finsk: *nuutinpäivä*), **Knutsfest** eller **Knutsdans** er en tradisjon i sammenheng med at julen tar slutt, som innebærer at man blant annet «kler av» og «kaster ut» juletreet og setter bort advents- og julesakene, noe som i Sverige ofte skjer på tyvendedag jul, som faller på 13. januar. Mange jultreplyndringer holdes dog på en nærliggende dag. I eldre svensk tradisjon, og på mange steder i Europa tar julen slutt en uke tidligere, trettendedag jul. Forandringen i Sverige skjedde på 1600-tallet i forbindelse med en kirkehøytid med åtte dagers etterfest (oktav).

Tradisjonen, som kommer fra Norden, er blitt sterkt forandret siden 1870-årene. På 1900-tallet begynte *tjugondag Knut* å bli knyttet til barn og søtsaker. Juletreplyndringer var vanligst i etterkrigstiden. Tradisjonen har sitt opphav i at man lenge hengte blant annet epler i treet. Man plyndret altså treet for frukt, kaker og godterier. 

Juletreplyndringen sees som en avslutning på den over en måned lange perioden med julefeiring som ble innledet i  adventstiden.

## Referanser i populærkultur
* Siste vers av julesangen «Raska fötter springa tripp, tripp, tripp» fra 1901, skrevet av Sigrid Sköldberg-Pettersson og Emmy Köhler, skildrer hvordan «julegranen bäres ut», noe som gjør at en juletreplyndring særskilt kan betone siste vers.
* Astrid Lindgren skildrer tradisjonell juletreplyndring i Sverige blant annet i *[[Pippi Långstrump har julgransplundring]]* fra 1979.

## Referanser
Per Kjøllesdal

**Per Atle Kjøllesdal** (født 1956) er politiker (Sp) og gårdbruker i bygda Utvik, som ble valgt til ordfører i Stryn kommune etter kommunevalget i september 2019. 

Han overtok ordførerkjedet etter Sven Flo fra Høyre som var ordfører i Stryn kommune i åtte år. Han ble gjenvalgt i 2023.

## Referanser


## Eksterne lenker
* Per Atle Kjøllesdal hos Senterpartiet.
* Per Atle Kjøllesdal hos Stryn kommune.
Karl Johan Stensland

**Karl Johan Stensland** (1937 - 2018) var en norsk politiker og forretningsperson fra Haugesund.

## Politisk karriere
Stensland var i flere år en av KrFs mest profilerte politikere i Haugesund. Han var medlem av bystyret, formannskapet, leder av det kommunale kulturstyret og senere hovedutvalg i til sammen 20 år. I 2007 meldte han overgang til Høyre, blant annet på grunn av Medhaug-saken. En av hans viktigste politiske saker var ungdomsarbeidet i kommunen, der han blant annet var sentral i å få på plass Gamle Slaktehuset som allaktivitetshus i Haugesund sentrum. Som politiker arbeidet han i nært samarbeid med kirken. Han var med å ordne klokkespillet og kororgelet i Vår Frelsers kirke og var også involvert i byggingen av Rossabø kirke sør i Haugesund. Hans sønn, Sveinung Stensland, var den første som ble døpt i kirken den 17. desember 1972. I januar 2013 ble Karl Johan tildelt KS-medaljen for lang tjeneste i Haugesund kommune.

## Speiderarbeid
Han var i hele sitt liv aktiv i speiderbevegelsen. Allerede i 1949 som 12-åring debuterte han på speiderleir i Hålandsdalen. Siden var han så langt mulig med på speiderleir hver sommer. Den 1. september 1961 stiftet Karl Johan speidertroppen 15. Haugesund KFUM. Denne troppen ble til ved at 14. Haugesund KFUM ble delt opp. I 1962 hadde 15. Haugesund den første ulveflokken Han ble i 1972 valgt inn i landsstyret til Norges KFUM speiderene. Stensland mottok i 1983 KFUM speidernes hederstegn i gull for sitt arbeid for speiderbevegelsen i Norge.

## Firma OJ Hanssen
Stensland var eier og driver av parfymeriet OJ Hanssen i Haugesund. Parfymeriet er et av de eldste parfymerier i landet og ble etablert i 1889, Stensland ble ansatt i firmaet som 19-åring av innehaveren Arnulf Hanssen.

I 1972 kjøpte Stensland seg inn i firmaet og overtok driften som disponent.. Firmaet er i dag eid av hans sønn Hans Kristian Stensland. I 1980-årene var det god omsetning i parfymeriet som produserte egne kremer, parfymer og hadde sykeartikler til hjemmesykepleien. Senere kom lov om kosmetikkavgift og statlige og kommunale innkjøpsordninger og firmaett måtte avslutte egenproduksjonen. Butikken var det eneste godkjente firmaet for salg av brystproteser mellom Stavanger og Bergen.

## Referanser


## Eksterne lenker
*
Margaret Aase

**Margaret Knutson «Magga» Aase** (født 1988) er en kampsportutøver fra Kristiansand, og verdensmester innen brasiliansk jiu-jitsu og sport-jujutsu.

Aase begynte med jujutsu som 8-åring. Som 21-åring deltok hun i Stockholm i sitt første internasjonale stevne innen brasiliansk jiu-jitsu, hvor hun vant både sin egen klasse samt åpen klasse. Hun har både EM- og VM-tittel innen sport-jujutsu. I 2011 tok hun VM-gull i brasiliansk jiu-jitsu i Los Angeles.

Hun har også NM-sølv i judo, og har trent karate.

Hun 2012 deltok hun i TV-programmet *[[Norges beste fighter]]* i grenen Mixed Martial Arts mot andre norske kvinnelige toppidrettsutøvere innen kampsport. Hun vant alle sine tre kamper, den siste mot Fatima Pinto i finalen. Hun vant dermed tittelen «Norges beste fighter 2012», 250 000 kroner, samt en 12 måneders proffkontrakt. Den første MMA kampen var 16. november 2012, hvor hun vant på knockout i andre runde mot svenske Lina Eklund på «Rumble of the Kings»-stevnet i Linköping i Sverige.

I 2020-sesongen var hun deltager i TV-programmet *[[Mesternes mester]]*. I 2021 er Aase deltager i en ny sesong av gameshowet *[[Fangene på fortet]].*

## MMA-karriere

## Meritter
* IBJJF Sølvmedalje  EM  2016
* IBJJF Verdensmester 2012, 2011
* IBJJF No gi verdensmester 2011
* IBJJF Europamester åpen klasse 2011
* IBJJF Sølvmedalje VM 2010
* IBJJF Bronsemedalje åpen klasse VM 2010
* JJIF Grand Slam German Open vinner 2016
* JJIF U21 verdensmester 2007
* JJIF U21 sølvmedalje EM 2006
* JJIF U21 bronsemedalje VM 2005
* Vinner av Norges Beste Fighter 2012 (MMA)

## Referanser


## Eksterne lenker
*
Nils Petter Sundgren

**Nils Henrik Christian Sundgren** (født 24. februar 1929 i Bromma i Stockholm, død 30. desember 2019 i Oscars distrikt i Stockholm) var en svensk filmkritiker, programleder, kulturjournalist, litteraturviter og oversetter.

## Liv og virke
### Bakgrunn
Nils Petter Sundgren var sønn av flylegen ved Roslagens flygflottilj Nils E.G. Sundgren og filosofie magister Birgit Lilliedahl.

### Karriere
Sundgren var programleder for *[[Filmkrönikan]]* i Sveriges Television i en meget lang periode, fra 1963 til 1991. Iblani hadde han Torsten Jungstedt som vikari. Sesongen 1985/86 ble hvert  program ca 1,5 time langt og ble sendt om lag én gang i måneden, med Bim Clinell som assisterende programledere, etterfulft av Marie Olofssonsom *sidekick*. Sundgren var underveis også samtidig filmsjef i SVT2 fra 1969 til 1987.

Han var gift første gang 1963–1982 med skuespillerinnen og naprapaten Susanne Ulfsäter. De fikk fire barn. Andre gangen var han gift fran 1982 til sin død med fotomodellen Ulla Gelin (født 1939), datter til botanikeren Olov Gelin og Inga, ugift Bergfeldt.

I 1993 ble han filmkritiker i TV4 sammen med Hans Wiklund i fjernsynsprogrammet *[[Bionytt]]*. Året etter var han med på å stifte TV4s filmpris Guldsolen, som han selv delte ut til den som han anså fortjente oppmerksomhet for sin innsats innen film. Sundgren sluttet som filmkritiker i 2006, og ble 19. juni samme år tildelt *[[professors navn]]*.

Han var også forfatter; han skrev både om innenfor sitt fagområde filmen, og oversatte skjønnlitteratur.

Den 22. januar 2007 ble han tildelt en Guldbagge (hedersprisen) for sin innsats som filmkritiker.

## Bibliografi (utvalg)
* *The New Swedish Cinema* (Svenska institutet, 1970)
* *Samtal i Hollywood* (PAN/Norstedt, 1970)
* *På bio söder om Sahara: en bok om filmen i det svarta Afrika* (PAN/Norstedt, 1972)
* *Moster Svea i tidsspegeln* (Askelin & Hägglund, 1984)
* *Inte bara bio* (Norstedt, 2010)

;Oversettelser (utvalg)
* Patricia Moyes: *Stjärnfall* (*Falling star*) (oversatt sammen med Susanne Sundgren, Wahlström & Widstrand, 1965)
* Groucho Marx: *Brevställning* (*The Groucho letters*) (oversatt sammen med Susanne Sundgren, PAN/Norstedt, 1969)
* Tom Wolfe: *Pumphusgänget och andra nya kulturer i Amerika och England* (*The Pump house gang*) (oversatt sammen med Susanne Sundgren, PAN/Norstedt, 1971)
* *Vampyrbiten: en samling berättelser om våra blodiga vänner på andra sidan graven* (Norstedt, 1973)
* Norman Mailer: *Marilyn: en biografi* (*Marilyn*) (Bonnier, 1973)

## Referanser


## Eksterne lenker
* 
*
Grete Berggrav

**Grete Berggrav** (født 14. november 1885 i Stavanger, død 26. desember 1956) var en norsk forfatter, journalist og kringkastingsmedarbeider.

## Familie
Grete Berggrav, født Ellen Margrethe Jensen, var datter av adjunkt, senere biskop Otto Jensen (1856–1918) og Marena Christine Pedersen (1846–1924), og søster av biskop Eivind Berggrav (1884-1959). Som sin berømte bror endret hun navn i et par omganger. Hun ble under navnet Grete Berggrav-Jensen gift 18. mars 1911 på Skjeberg prestegård med ingeniør Oscar Nissen. De var foreldre til fotojournalist og krigsfotograf Kari Berggrav.

## Liv og virke
Grete Berggrav arbeidet som journalist inntil hun i 1933 ble knyttet til Norsk rikskringkasting. Her beskjeftiget hun seg i første rekke med sosiale forhold, litterære programmer og folkeopplysningsarbeid. Hun sa opp sin stilling forbindelse med okkupasjonsmaktens «nyordning« høsten 1940, men vendte tilbake da krigen var over. I 1950 forlot hun stillingen ved oppnådd aldersgrense, men bidro også senere til kringkastingens arbeid.

Berggrav skrev to bøker. Den første av dem, som utkom i 1909 med tittelen *Ungdom som vaagner*, ble utgitt under psevdonymet *Grete Ellmar*. Hennes annen bok, *Våpenløs kamp*, kom i 1945. Den er beskrevet som en «stille og inderlig fortælling og en ung pikes kamp for at naa tilbake til sin barnetro».

Den ble skrevet etter at hun høsten 1944 kom til Stockholm som krigsflyktning. Hennes gjengivelse av Edvard Munchs modell Betzy Nielsen skapte en viss kontrovers i etterkant, ettersom den viste seg å være svært feilaktig. Nielsen mente seg ærekrenket, og Berggrav måtte i ettertid komme med en offentlig beklagelse.

## Bibliografi
* 1909: *Ungdom som vaagner*
* 1945: *Våpenløs kamp*

## Referanser


## Kilder
*

## Eksterne lenker
* Norsk biografisk leksikon: Eivind Berggrav – besøkt 1/1 2020
Jacob Rosenkrantz

**Jacob Rosenkrantz** (født 14. oktober 1567, død 9. juni 1616) var en norskfødt godseier, lensherre og diplomat. 

Han ble født i Sandviken i Bergen som yngste barn av lensherre på Bergenhus, Erik Rosenkrantz og hustru Helvig Hardenberg. Som 15-årig begynte han i 1582 studier ved universitetet i Rostock. Etter studier i Wittenberg og Pauda, ble han i 1592 utnevnt til hoffjunker ved hoffet i København, fra 1596–1598 var han skjenk. I perioden 1601–1610 var han lensmann (lensherre] på Nyborg slott. 

Rosenkrantz deltok i flere diplomatiske utsendelser til Hertug Hans i Slesvig, samt til kurfyrstene i Brandenburg og Sachsen.Han var velansett ved hoffet og ble i 1611 invitert av kongen til å stå fadder for prins Ulrik.  

17. juli 1599 giftet han seg med Pernille Henriksdatter Gyldenstierne (1576–1622). I ekteskapet fødtes 10 barn. Rosenkrantz døde i Bergen den 9. juni 1616. Han ble begravet i Bregninge kirke på Tåsinge. 

## Referanser
Ved vinduet

**«Ved vinduet»** er et maleri fra 1881 av den norske maler Hans Heyerdahl. 

## Motiv
På bildet ses en kvinne ikledd mørk blå kjole med et flerfarvet skjerf i halsen. Hun sitter i et vindusfag på en stol med en bok oppslått på fanget og stirrer drømmende ut på byen. Høyre arm støtter hodet og hviler på et smijernsgitter, bak gitteret skimtes potteplanter.

## Inspirasjon
«Ved vinduet» viser inspirasjon fra det moderne franske maleri, og skiller seg fra Heyerdahls tidligere arbeider, som var påvirket av München-skolens mørke og stramme uttrykk. Maleriet tilhører Nasjonalmuseet for kunst, arkitektur og design (tidligere Nasjonalgalleriet) og ble anskaffet i 1939.  

## Referanser
Ungdoms-EM i sjakk 2019

**Ungdoms-EM i sjakk 2019** var det europeiske mesterskapet i sjakk 2019 for ungdomsspillere fra U18 og nedover. Mesterskapet ble arrangert i Bratislava i Slovakia fra 1. til 11. august 2019.

## Resultater gutter (åpen klasse)
### Åpen U18

Andre norske plasseringer: Daniel Nordquelle (42), Abyl Kizatbay (65).

### Åpen U16

Norske plasseringer: Isak Sjøberg (41), Sondre Melaa (71), Sander Fuglestein (80), Noam Aviv Vitenberg (94).

### Åpen U14

Norske plasseringer: Mathias Unneland (55), Mathias Lind Schouten (57), Max Dahl (81).

### Åpen U12

Norske plasseringer: Aksel Bu Kvaløy (22), Axel Tunsjø (33), Sergej Elisejev (39), Joakim Aasen (65), Sverre Lye (86), Fredrik Aasen (134).

### Åpen U10

Norske plasseringer: Louis Khoo-Thwe (57).

### Åpen U8

Norske plasseringer: Ingen.

## Resultater jenter
### Jenter U18

Norske plasseringer: Ingen.

### Jenter U16

Norske plasseringer: Thyra Kvendseth (16), Live Jørgensen Skigelstrand (76), Ulrikke Langvik (78), Amanda Mai Irgens Eiding (84).

### Jenter U14

Norske plasseringer: Livia Lindstad (79), Emma Viktoria Lian Marthinussen (82), Linnea Larre (94), Emilie Lazareva (95).

### Jenter U12

Norske plasseringer: Lykke-Merlot Helliesen (50), Amelia Nordquelle (56), Elma Selvik (79), Anna Ovidia Young (96).

### Jenter U10

Norske plasseringer: Ingen.

### Jenter U8

Norske plasseringer: Ingen.

## Referanser


## Kilder
;Resultater gutter:
* U18 - U16 - U14 - U12 - U10 - U08
;Resultater jenter: 
* U18 - U16 - U14 - U12 - U10 - U08

## Eksterne lenker
* Offisiell hjemmeside
Johannes Nymark

**Johannes Nymark** (født 21. januar 1986 i København i Danmark) er en dansk skuespiller og sanger. Han var en del av sanggruppen Lighthouse X som representerte Danmark i Eurovision Song Contest 2016. Han har også vært programleder for Dansk Melodi Grand Prix og spilt i en rekke filmer og tv-serier, blant andre den norske dramaserien *Mellom oss*.

## Karriere
Nymark er utdannet fra fra William Esper Studio i New York og Det Danske Musicalakademi i Fredericia. Han fikk sitt profesjonelle gjennombrudd i 2012 da han spilte hovedrollen i Disneys *[[Aladdin (film)|Aladdin]]* ved Fredericia Teater. Forestillingen ble senere oppført i Operaen i København. Siden har han hatt flere store roller i forestillinger som *[[Les Misérables (musikal)|Les Misérables]]*, *[[Singin' in the Rain|Singin’ in the Rain]]* og *[[Frankenstein Junior]].* Han har også spilt i filmer som *Over kanten* (2012), *Hvidsten Gruppen* (2012) og *Steppeulven* (2015). I 2014 var han deltaker i danske *[[Skal vi danse (TV-program)|Skal vi danse]]* – *[[Vild med dans]]* på danske TV2. Der endte han på andreplass med dansepartneren Claudia Rex.

I 2012 dannet Nymark popgruppen Lighthouse X sammen med Søren Bregendal og Martin Skriver. Bandet var i utgangspunktet et veldedighetsprosjekt med formål å støtte vanskeligstilte barn og unge. Gruppen hadde blant annet et tett samarbeid med interesseorganisasjoner som Børnehjertefonden, Julemærkefonden og Børn, Unge og Sorg. I februar 2015 ga bandet ut EP-en *Lighthouse X* og fulgte i august opp med singelen «It’s a Brand New Day». I 2016 vant gruppen Dansk Melodi Grand Prix med sangen «Soliders of Love». De representerte Danmark i Eurovision Song Contest samme år, men ble slått ut i semifinalen. Nymark har siden vært programleder for Dansk Melodi Grand Prix i 2017–2019.

I 2019 spilte han rollen som Kasper Sørensen i den dansk-norske dramaserien *Mellom oss*.

## Privatliv
Nymark er homofil og var i årene 2013–2017 gift med danseren Silas Holst. De har to barn. Per 2020 er Nymark kjæreste med Jeppe Christoffersen.

## Filmografi
Filmer og tv-serier som Nymark har spilt i:

* 2003 – *Me – The Musical*
* 2012 – *Over kanten*
* 2012 – *Hvidsten Gruppen*
* 2013 – *Flyvemaskiner* (stemme)
* 2014 – *Postmand Per* – Filmen (stemme)
* 2014 – *Steppeulven*
* 2014 – *Gudsforladt*
* 2015 – *Eventyret om Askepot* (stemme)
* 2017 – *Mercur* (TV-serie)
* 2018 – *[[Lykke-Per (film)|Lykke-Per]]* (film)
* 2018 – *[[Lykke-Per (TV-serie)|Lykke-Per]]* (TV-serie)
* 2018 – *Månebrand*
* 2019 – *[[Mellom oss (TV-serie)|Mellom oss]]* (TV-serie)
* 2022 – *[[Bamse (film fra 2022)|Bamse]]* (film)

## Referanser


## Eksterne lenker
* 
* 
*
Hengselretter

**Hengselretter** er et håndverktøy for å justere hengsler, for eksempel på dører, hengslede vinduer eller bildører. En hengselretter kan være til hjelp for å rette opp en dør som henger skjevt i forhold til dørkarmen, hvilket gradvis vil skje med de fleste dører etter lang tid.

I henhold til Norsk Standard NS 3424 er normal tid før en boligdør bør justeres mellom hvert 2. til 8. år. Trege dører kan spesielt være merkbart på vinterstid, ettersom dører da pleier å utvide seg på grunn av endret luftfuktighet.

## Bruk
Retteren brukes ved at man trer den på dørhengselet og vrir verktøyet i den retningen man vil justere dørbladet. Det er viktig å dra riktig vei. Retteren tres på hengselen ovenfra mens døren er lukket i karmen. Ved å rotere retteren mot døren minskes åpningen mellom dørblad og karm på hengselsiden. Roteres derimot retteren bort fra døren vil glipen på hengselsiden bli større.

Drar man med for mye kraft kan hengselet knekke eller skruehodene til hengslene rives av.

## Forskjellige typer og dimensjoner
Hengselrettere fås med åpning i forskjellige diametre for å passe ulike typer hengsler. Dimensjoner på hengsler (og dermed hvilket verktøy som passer) varierer mellom dørtyper og forskjellige regioner. Noen vanlige diametre for faste hengselrettere i Europa er 14&nbsp;mm og 17&nbsp;mm diameter. I USA er to typer hengsler vanlig, henholdsvis «.134» og «.180 gauge», som har diametre på henholdsvis ca. 19&nbsp;mm og 21&nbsp;mm. I Australia er noen vanlige diametre 12&nbsp;mm og 15&nbsp;mm.

Det finnes også justerbare hengselrettere som kan brukes på hengsler av ulike størrelser.

## Se også
* Stemjern

## Referanser


## Eksterne lenker
* TØMRER-REPARASJON: Rett opp døren | Gjør Det selv 
* Rette opp skjeve dører - Slik fikser du den skjeve døren - Vi
* Demonstrasjon på retting av hengsler uten hengselretter på YouTube
Elisabet von Eyben

**Elisabeth Sophia Maria von Eyben** (født 1745, død 1780) var en dansk hoffdame. 

Hun var datter av Christian August von Eyben (1700–1785) og Elisabeth Sophia Maria von Hassberge (1717–1782). Fra 1766 var hun første kammerfrøken hos dronning Caroline Mathilde. 

## Referanser
Kviteseid - tidligere valgresultater

**Kviteseid - tidligere valgresultater** er en oversikt over kommunestyrevalg avholdt i Kviteseid kommune i Telemark. Kviteseid ligger i Vest-Telemark.

## Kommunestyrevalget 2023

## Kommunestyrevalget 2019

## Kommunestyrevalget 2015

## Referanser
Anne Weber Øverøyen

**Anne Weber Øverøyen** (født 15. november 1983) er en norsk tidligere skiorienterer 
fra Bærum som representerte IL Tyrving og Asker Skiklubb.

Hun vant ett NM-gull og seks NM-medaljer i perioden 2001–2006.

## Medaljer i norske mesterskap

## Se også
* Norgesmesterskapet i skiorientering

## Referanser
Tilla Farnes Hennum

**Tilla Farnes Hennum** (født 1998) er en norsk skiorienterer fra Tranby som representerer Lierbygda OL. 
Tidligere gikk hun for Asker Skiklubb.

Hun vant to NM-gull og sju NM-medaljer i perioden 2016–2023. Hun er også en habil orienteringsløper. Hun vant juniorklassen i NM i nattorientering i 2015,
og har en tredjeplass fra ungdoms-EM i Polen i 2016.

## Medaljer i norske mesterskap

## Se også
* Norgesmesterskapet i skiorientering

## Referanser
Anne Willkommen Eiken

**Anne Willkommen Eiken** (født 12. april 1998) er en norsk skiorienterer som representerer Kongsberg OL.

Hun vant to NM-medaljer i 2017.

## Medaljer i norske mesterskap

## Se også
* Norgesmesterskapet i skiorientering

## Referanser
Ingjerd Vestengen

**Ingjerd Vestengen** (1965–2023) var en norsk skiorienterer fra Ullensaker
som representerte Eidsvoll OL og Nydalens SK.

Hun vant fem NM-medaljer i perioden 1988–1994.

## Medaljer i norske mesterskap

## Se også
* Norgesmesterskapet i skiorientering

## Referanser
Lisbeth Bergh

**Elisabeth «Lisbeth» Mathea Bergh** (født 19. juni 1861 i Nes på Romerike, død 1. januar 1927) var en norsk illustratør, landskapsmaler, marinemaler, kunstpedagog og forfatter.

## Familie
Lisbeth Bergh var datter av offiser og overlærer ved Kristiania Tekniske Skole Anthon Mathias Bergh og Maren Oline Krag. Faren var en produktiv maler og en populær tegnelærerer og barnebokforfatter.

## Liv og virke
Hun var av de ledende kunstnerne Erik Werenskiold, Eilif Peterssen, Hans Heyerdahl, Christian Krohg i Kristiania i perioden 1885–1888 før hun studerte hos Puvis de Chavannes i Paris vinteren 1889–1890.

Hennes bilder ble første gang vist på Høstutstillingen i 1885. Der stilte hun også ut i 1886-1889, 1891, 1894, 1895, 1897 og 1899. Hun arbeidet først med landskapsmalerier, men gikk snart over i en mindre alvorpreget retning, med illustrasjoner rettet mot barn.

Lisbeth Bergh ble mest kjent for sine bokillustrasjoner, både gjennom egne utgivelser av tekstede billedbøker og gjennom illustrasjoner i bøker forfattet av andre. Bøkene hennes ble populære i Norge, men flere av dem ble også utgitt i Sverige, Finland, Nederland, Tyskland, England, Böhmen og Italia. Bøkene gjengir ofte det gode og ubekymrede livet på landet, der bildene viser løsrevne enkeltsituasjoner med korte tekster til. Uttrykket er naturalistisk, men sterkt forenklet.

Den første av hennes billedbøker utkom i 1896, med tittelen *Smaa venner paa Landet*. Boken ble skapt under et studieopphold på Jæren, og er preget av dette. Hennes mest kjent bok regnes for å være *Fra Sæteren*. Boken ble skapt i samarbeid med Elling Holst, som skrev tekstene og tonesatte sangene i boken.

Foruten rene bilder og illustrasjoner skapte også Bergh blant annet mønstre for løvsagsarbeider, anvisninger til å lage leker og møbler til dukkestuer, utklipningsarbeider, kalendere og bokbind.

Bergh var lærer i tegning ved Bonnevies skole i Kristiania, og ga dessuten privatundervisning til voksne i illustrerende tegning, et fag hun også forfattet en bok til.

## Bibliografi
* 1896: *Smaa venner på landet*
* 1899: *Fra Sæteren*, sammen med Elling Holst
* 1900: *Om Sommeren*
* 1901: *Kan du tælle*
* 1902: *Barna fra skyene* (tekst fritt etter et amerikansk eventyr)
* 1904: *Illustrerende tegning* (lærebok i tegning for lærere i barneskolen)
* 1905: *En lappefamilie* (med parallelltekst på engelsk og tysk)
* 1914: *Hansemand og taakebarna*
* 1916: *Vesle Embjørg og dyrene*
* 1918: *Nissen paa fjellet*
* 1919: *Setesdalen*

## Referanser


## Kilder
*
*

## Eksterne lenker
* Norsk kunstnerleksikon: Lisbeth Bergh – besøkt 1/1 2020
Verrabotn

**Verrabotn** er ei grend innerst i Verrasundet i Indre Fosen kommune i Trøndelag. Grenda tilhørte tidligere Verran kommune, men ble overført til Indre Fosen den 1. januar 2020, samtidig som resten av Verran ble slått sammen med Steinkjer kommune. Verrabotn ligger langs fylkesvei 720, rundt 40 km nordøst for kommunesenteret Årnset. I grenda ligger det flere bedrifter innen blant annet bygg, anlegg, interiør og transport. Fines kirke fra 1915 ligger i Verrabotn.

## Referanser
Ceruchus sinensis

***Ceruchus sinensis*** er en bille som hører til familien hjortebiller.

## Utseende
En nokså liten (10-15 millimeter), blankt svart, flat og avlang hjortebille. Hannens kjever er noe forstørrede, krumme og framstrakte, med en liten tann på innersiden et stykke innefor midten. Dekkvingene har dype punktstriper.

## Levevis
*Ceruchus*-artene er skogsinsekter som er knyttet til gammel skog – svarthjorten som forekommer i Norge er regnet som en utpreget urskogsart. De europeiske artene er knyttet til løvtrær. Larvene spiser trefibre, som er svært næringsfattige, og utviklingen går derfor ganske langsomt – de kan bruke 3-4 år eller enda lengre på larveutviklingen. Til slutt forvandler larven seg til en puppe i et kammer fôret med opptygde trefliser. De voksne insektene er forholdsvis kortlivede og spiser lite, men de kan ta til seg noe nektar og saft fra frukt. De er aktive om natten.

## Utbredelse
Arten er utbredt i Kina (Yunnan) og det nordlige Myanmar.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae
***** Underfamilien valsehjorter, Syndesinae 
****** Slekten *[[Ceruchus]]* MacLeay, 1819 
******* ***Ceruchus sinensis*** Nagel, 1933

## Kilder
* Oversikt over artene

## Eksterne lenker
*
Serrognathus (Aulacostethus) tianmuxing

***Serrognathus (Aulacostethus) tianmuxing*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor (ca. 25–30 millimeter), avlang, blankt svart hjortebille. Antennene er avlange og ender i en langstrakt vifte. Hodet er tett og kraftig punktert på sidene. Hannens kjever er nokså rette, omtrent så lange som hodet. Pronotum er rektangulært, bredere enn langt. Kroppsformen er litt flat. Dekkvingene er glatte.

## Levevis
Larvene utvikler seg i morken ved, utviklingen tar gjerne flere år. De voksne billene er aktive flygere, hannene kjemper om hunnene ved hjelp av de forstørrede kjevene.

## Utbredelse
Arten er utbredt i Kina.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Dorcini
******* Slekten *[[Serrognathus]]* Motschulsky, 1861
******** Underslekten *[[Aulacostethus]]* Waterhouse, 1869
********* *Serrognathus (Aulacostethus) tianmuxing* Huang & Chen, 2013

## Kilder

## Eksterne lenker
* Bilde av en hann
*
Scandinavian Carillon School

**Scandinavian Carillon School** (**SCS**) er en klokkespillskole ved kirkemusikkskolen i Løgumkloster, Danmark. Den utdanner konsertklokkenister og kampanologer i Norden. 

SCS ble opprettet i 1979 med Petter Langberg som første rektor. Skolen disponerer det Kgl Frederiks klokkespill (støpt av Petit&Fritsen, 1973) som ved åpningen var Skandinavias største klokkespill, øve- og undervisningslokaler og notebibliotek med arkiv og lydbibliotek. SCS har klokkenistlinje med introduksjonskurs, grunnkurs, mellomfag- og diplomsolist studier. Studiet omfatter kampanologi, ritornellkomposisjon- og programmering, spilleteknikk, notearrangement for carillon, programlegning og repertoirekunnskap med årlige spilleksamener.  Konsertering, gjestespill og ekskursjoner inngår og i tilknytning til skolen finnes det omreisende klokkespill (mobilt carillon), engelske håndklokker, ulike undervisningsklokker og mekanismer, måleutstyr, attrapp til vekselringing samt gjestelokaler i Odense.
Flere kjente klokkenister er uteksaminert fra SCS, heriblant Vegar Sandholt ved Bærum Rådhus og Laura-Marie Rueslåtten, byklokkenist Oslo.

File:Kong Frederik IX's Klokkespil.jpg|Kong Frederik IX's Klokkespil
Fil:Løgumkloster Kirkemusikkskole.jpg
Fil:Klokkenistavdelingen.jpg


## Eksterne lenker
* 
* https://www.kirkemusikskole.dk/kirkemusikskolerne-i-danmark/loegumkloster-kirkemusikskole
Marie Christine Bjørn

**Marie Christine Bjørn** (født *Lorentzen* 18. mars 1763, død 15. april 1837) var en dansk solodanserinne.

Hun ble i 1778 opptatt i balletmesteren Vincenzo Galeottis ballet og debuterte 1781 i en solodans. Hun vakte oppmerksomhet for sin smukke, staselige figur og uttrykksfulle ansikt. Antoine Bournonville anså henne for en verdig motspiller da han gjestedanset på Det Kongelige Teater i 1792. Utover dans spilte Bjørn også skuespill og sang. I 1802 ble hun utnevnt til førstedanser, men pensjonerte seg allerede to år senere.

Hun var gift med kammersekretær Christian Bjørn (d. 1816), med hvem hun fikk fem barn. Hun døde den 15. april 1837 i Fredericia i Jylland, og ble begravet samme sted.

## Referanser
Sigurd Folkestad

**Sigurd Folkestad** (født 9. mars 1877 i London, død 19. mars 1963) var en norsk-amerikansk prest, journalist og forfatter.

Han var sønn av Abraham Folkestad, og vokste opp i Drammen. Sun ung voksen var han redaktør for ungdomsbladet *Vårsol*, og senere også for Sjømenns kristelige forenings blad *Signal*. Da han var i *Vårsol* var han en av de første redaktører som satte Herman Wildenveys dikt på trykk.

Folkestad utvandret til Amerika i 1902, der han ble assistent ved den norske sjømannskirken i Brooklyn. Han var samtidig redaktør for *Nordiske Blade*. Han tok teologisk embedseksamen ved Den norske synodes fakultet i St. Paul, og fra 1909 til 1920 var han prest for fem norske menigheter i Wisconsin.

Han flyttet tilbake til Norge som generalsekretær for Nordmanns-Forbundet, før han fra 1925 ble sykehuspreset ved Aker sykehus. Han arbeidet som dette til han gikk av med pensjon i 1947.

Han skrev teksten til *[[Drammenssangen]]* (1915), og også til en norsk-amerikansk «nasjonalsang» som gikk til topps i en konkurranse med 177 sanger.

## Bibliografi
* *Fra utflytter-kampen* (1910)
* *Paa kongevei* (1911)
* *Flytfugl* (1916)

## Referanser
Flacourtiaceae

**Flacourtiaceae** var i eldre systematikk en familie av blomsterplanter.

Artene var busker og trær med eviggrønne, spredte blad. Familien var uklart definert og fungerte som et oppsamlingstaxon der man plasserte arter som ikke passet inn noe annet sted i systematikken. Familien omfattet omtrent 90 slekter med 1000 arter. Både Cronquist- og Takhajan-systemene plasserte familien i ordenen Violales. I APG IV-systemet er mange av artene flyttet til vierfamilien (Salicaceae) og de øvrige til andre familier, slik at Flacourtiaceae ikke lenger eksisterer.

;Tidligere slekter i Flacourtiaceae (nåværende familie og for Salicaceae også underfamilie, i parentes):

## Referanser


## Eksterne lenker
*
Una Glende Janson

**Una Glende Janson** (født 1984) er en norsk tidligere skiorienterer 
fra Drammen som representerte Asker Skiklubb. Pr. 2019 er hun bosatt i Kristiansand.

Hun vant to NM-gull og to NM-bronse på stafett i perioden 2005–2008.

## Medaljer i norske mesterskap

## Se også
* Norgesmesterskapet i skiorientering

## Referanser
Heitkøtters naturvernpris

**Heitkøtters naturvernpris** er en pris som ble innstiftet i 2009 i navnet til naturvernbrødrene Olaf, Norman og Fredrik Heitkøtter, og har som formål å stimulere arbeidet med å ta vare på norsk natur og egenart med tanke på ei fremtidsrettet og livskraftig utvikling. 

## Prisvinnere
*2009 Øystein Dahle 
*2010 Jon Østeng Hov
*2011 Einar Sigstad
*2012 Per Jordhøy
*2013 Ulf Myrvold 

## Referanser
Mattis Myhre

**Mattis Myhre** (født 2. april 1980) er en norsk tidligere skiorienterer 
som representerte Hadeland OK og NTNUI. Pr. 2019 er han bosatt i Stjørdal.

Han vant tre NM-medaljer i perioden 2000–2002.

## Medaljer i norske mesterskap

## Se også
* Norgesmesterskapet i skiorientering

## Referanser
Øyvind Watterdal

**Øyvind Watterdal** (født 8. juli 1987) er en norsk langrennsløper og skiorienterer fra Nøtterøy som representerer Nøtterøy Ski og Hadeland OL.

Han vant 8 NM-gull og 19 NM-medaljer i perioden 2008–2019. Hans bror Eirik Watterdal var også skiorienterer.

## Medaljer i norske mesterskap

## Se også
* Norgesmesterskapet i skiorientering

## Referanser
Eirik Watterdal

**Eirik Watterdal** (født 9. mai 1984) er en norsk tidligere skiorienterer 
fra Nøtterøy som representerte OL Tønsberg og Omegn. Pr. 2019 er han bosatt i Bærum.

Han vant fem NM-medaljer i perioden 2006–2009. Hans bror Øyvind Watterdal er også skiorienterer.

## Medaljer i norske mesterskap

## Se også
* Norgesmesterskapet i skiorientering

## Referanser
Ove Sætra

**Ove Sætra** (født 10. mars 1987) er en norsk skiorienterer som representerer Hadeland OL. 
Han representerte tidligere Asker Skiklubb.

Han vant 7 NM-gull og 18 NM-medaljer i perioden 2005–2023.

## Medaljer i norske mesterskap

## Se også
* Norgesmesterskapet i skiorientering

## Referanser
Sindre Haverstad

**Sindre Jansson Haverstad** (født 1988) er en norsk tidligere skiorienterer 
fra Tranby som representerte Lierbygda OL og NTNUI.

Han vant gull i junior-VM i 2008.

Han vant to NM-gull og ni NM-medaljer i perioden 2010–2015. Han er bror til skiorientereren Maren Jansson Haverstad.

## Medaljer i norske mesterskap

## Se også
* Norgesmesterskapet i skiorientering

## Referanser
Rennesøy

**Rennesøy** er ei øy i Boknafjorden i Stavanger kommune. Rennesøy var fram til 2020 navnet på en egen kommune – Rennesøy kommune. Fra 1. januar 2020 er Rennesøy en kommunedel i Stavanger.

Øya er på 40,7 km2 og inkludert den lille øya Brimse, hadde den  innbyggere i 2017. Øya Rennesøy hadde største delen av innbyggerne i den kommunen Rennesøy.

Her finnes de eldste sikre spor etter mennesker i Norge, fra ca  f.Kr. De ser ut til å ha tilhørt ahrensburgkulturen med utspring i det skogkledde, nordtyske slettelandet – f.Kr. Det var landfast mellom England og Danmark den gang, og trolig kom den første innvandringen til Norge derfra, med skinnbåt eller over isen en hard vinter.

Rennesøy har fastlandsforbindelse med Stavanger by langs E39 (Rennfast).

Både i østlig og vestlig del av øya er det fjellplatå på over 200 meters høyde. Øyas ytterkant har en vid brem av løsmasser der det er gode jordbruksforhold. Det er en del naturlig løvskog i de sørvestlige skråningene. Høydedragene er dekket med lyng som resultat av avskoging. 

Det er et typisk oseanisk klima med milde vintre. Februar har døgnmiddel på 1°C og sommermånedene ligger på 15°C. Årsnedbøren er i overkant av  millimeter og jevnt fordelt over året.

## Referanser


## Eksterne lenker
*
Lag-EM i sjakk 2019

**Lag-EM i sjakk 2019** var en internasjonal sjakkturnering som ble arrangert fra 24. oktober til 2. november 2019, i Batumi i Georgia. 

## Resultater menn (åpen klasse)

Norge kom på 22.-plass, med Aryan Tari, Johan-Sebastian Christiansen, Johan Salomon, Benjamin Arvola Notkevich og Benjamin Haldorsen på laget. 

## Resultater kvinner

Norge kom på 29.-plass, med Monika Machlik, Edit Machlik, Sylvia Johnsen, Hanna Kyrkjebø og Marte Kyrkjebø på laget. 

## Se også
* EM i sjakk 2019
* EM i hurtig- og lynsjakk 2019
* Ungdoms-EM i sjakk 2019

## Kilder
*  Resultater åpen klasse
*  Resultater kvinner

## Eksterne lenker
* Offisiell hjemmeside
Løkhaug signalstasjon

**Løkhaug signalstasjon** ble opprettet omkring 1918 som del av den ytre bevoktningslinjen for Agdenes befestninger, og for å kontrollere innseilingen til Trondheimsfjorden krigshavn. 

Rettigheter og grunnerverv for plassering av Løkhaug signalstasjon og tilhørende bygningsmasse, ble kjøpt fra gården Rishaug 24. mai 1918 av Agdenes befestninger ved kommandant Birger Eriksen for kr. 300.

Signalstasjonen lå på Signalhaugen på Løkhaugens topp, i tidligere Agdenes kommune i Sør-Trøndelag. Stasjonen bestod av en liten hytte, hvor man signaliserte morse som lysblink med signallampe. Ved utbruddet av andre verdenskrig hadde signalstasjonen telefonsamband med Agdenes festning.
Under krigen 1940-45 etablerte den tyske okkupasjonsmakten et marinekystbatteri på Løkhaug benevnt MKB 3/506 Lökhaug. Forsvaret solgte i 2011 eiendommen, og i dag er området statlig sikret friluftsområde.

Løkhaug signalstasjon var en av flere signalstasjoner som ble anlagt ved munningen av Trondheimsfjorden som fremskutt bevoktning for Agdenes festning. Den ytre bevoktningslinjen gikk mellom Løkhaug signalstasjon og Smellingen signalstasjon.

## Referanser
Die Weihnachtsgeschichte (Distler)

**Die Weihnachtsgeschichte** er et acappella korverk av den tyske komponisten og kirkemusikeren Hugo Distler (1908–1942). Distler fullførte verket, med opustall 10, i 1933. Det synges firstemt, tildels i med at kammerkor deler seg i dobbeltkor, og har seks solister (evangelist, engel, Maria, Elisabeth, Simeon, Herodes).

Evangeliefortellingen (etter Lukas og Matteus) foredras av tenoren med veksling til de øvrige solister og til koret. Som en rød tråd trekkes fire koral-variasjoner av sangen *[[Es ist ein Ros entsprungen]]* gjennom komposisjonen. Rammene utgjøres av et motettartet inngangs- og sluttkor (med de bibelske tekstene *«Das Volk, so im Finstern wandelt, siehet ein Licht»* (Jes. 9,2) og *«Also hat Gott die Welt geliebet, daß er seinen eingeborenen Sohn gab»* Joh. 3,16). Begge disse lar seg godt fremføre uavhengig av juleberetningen.

Dette juleoratoriet oppføres på rundt 40 minutter.

## Litteratur
* Hans Joachim Moser: *Die evangelische Kirchenmusik in Deutschland*. Carl Merseburger, Berlin und Darmstadt 1954
* Werner Oehlmann: *Reclams Chormusikführer.* 2. Auflage. Philipp Reclam jun., Stuttgart 1976, ISBN 3-15-010017-8.
* Hugo Distler: *Die Weihnachtsgeschichte op. 10*. Urtext. Herausgegeben von Klaus-Martin Bresgott, Carus Verlag, Stuttgart 2015, ISMN M-007-16589-5
* Hugo Distler: *Die Weihnachtsgeschichte op. 10*. Athesinus Consort Berlin, Thomas Volle (Evangelist), Klaus-Martin Bresgott, Carus Verlag in Kooperation mit Deutschlandradio Kultur, 2015.
Exequiel Palacios

**Exequiel Alejandro Palacios** (født 1998) er en argentinsk fotballspiller som spiller for den tyske klubben Bayer Leverkusen.

## Landslaget
Den 8. september 2018  fikk han sin første landskamp for  mot .

Han ble tatt ut i s tropp til VM i fotball 2022 i Qatar.

## Meritter
; River Plate
* Copa Argentina (2): 2016/2017, 2018/2019
* Copa Libertadores (1): 2018
* Recopa Sudamericana (1): 2019

; Argentina
* VM i fotball (1): 2022
* Copa América (1): 2021

## Referanser


## Eksterne lenker
*